ჯეიკობ ელორდი

ჯეიკობ ელორდი (დ. 26 ივნისი, 1997, ქვინზლენდი, ავსტრალია) —  ავსტრალიელი მსახიობი, რომელმაც პოპულარობა მოიპოვა Netflix-ის ფილმში „კოცნის ჯიხურის“. მსახიობი კრიტიკოსებმა აღიარეს HBO-ს სერიალში, „ეიფორია“, შესრულებული როლის შემდეგ.

2023 წელს ელორდიმ შეასრულა ელვის პრესლის როლი სოფია კოპოლას ბიოგრაფიულ დრამაში „Priscilla“. მსახიობმა განასახიერა ფელიქს ქეტონი ემერალდ ფენელის ფილმში „Saltburn“. ამ უკანსასკნელმა როლმა ჯეიკობ ელორდის მოუტანა ნომინაცია BAFTA-ს „საუკეთესო მამაკაცი მსახიობის მეორეხარისხოვანი როლისათვის“.

ელორდიმ მონაწილეობა მიიღო  გილერმო დელ ტოროს 2025 წლის სამეცნიერო-ფანტასტიკურ ფილმში, „ფრანკენშტაინი". ამ როლმა მსახიობს კიდევ ერთი აღიარება მოუტანა.

ადრეული წლები
ჯეიკობ ელორდი დაიბადა 1997 წლის 26 ივნისს ბრიზბენში. მსახიობის მშობლები არიან  მელისა ელორდი და ჯონ ელორდი. ელორდის ჰყავს სამი უფროსი და.

ელორდი საშუალო სკოლაში დაინტერესებული იყო რიგბით. გარდა ამისა, ის 12 წლიდან მონაწილეობდა სკოლის მიუზიკლებში.  მსახიობისთვის განსაკუთრებულად შთამაგონებელი იყო ჰით ლეჯერი. მსახიობზე შთაბეჭდილება მოახდინა  ფილმმა The Dark Knight.
სკოლის პერიოდიდან აღსანიშნავია  ობერონის  როლი წარმოდგენაში „A Midsummer Night's Dream“.
14 წლიდან ჯეიკობმა აქტიურად დაიწყო ამერიკულ აქცეტზე მუშაობა. მან აღნიშნა, რომ პრაქტიკისთვის იყენებდა ვინ დიზელიის მეტყველებას.

როცა ჯეიკობი 15 წლის იყო, დედის რჩევით, მოდელობაც სცადა, მაგრამ სააგენტოებმა ის დაიწუნეს სიმაღლის გამო. ის  ზედმეტად მაღალი იყო, აღნიშნავდნენ ისინი.

ელორდი სწავლობდა ბიჭებისთვის განკუთვნილ კათოლიკურ სკოლებში („St Kevin's College“, „St Joseph's College“). მისთვის სკოლაში სწავლის პერიოდი არ იყო მარტივი. ის აღნიშნავს, რომ იმდროისათვის თავს „ძალიან მოუსვენრად“ გრძნობდა. ელორდის განცხადებით, მან „ძლივს დაასრულა საშუალო სკოლა“.

მოგვიანებით იგი სწავლობდა სამსახიობო სკოლაში მელბურნში. 2017 წელს 19 წლის ასაკში გადავიდა შეერთებულ შტატებში სამსახიობო კარიერის გასაგრძელებლად.

 ფილმოგრაფია 

 ფილმები 
 წელი სახელწოდება როლი შენიშვნები 2017 „მკვდრები ზღაპრებს არ ჰყვებიან“ ბრიტანელი ჯარისკაცი2018 „ცხელი არდადეგები“ რუსტერი „კოცნის ჯიხური“ ნოა ფლინი2019 „მორგის კოლექცია“ ჯეიკ მეთიუსი2020 „კოცნის ჯიხური 2“ ნოა ფლინი „ორი გული“ ქრის გრეგორი „არაჩვეულებრივი მისტერ დანდი“ ჩეიზ ჰოგანი 2021 „კოცნის ჯიხური 3“ ნოა ფლინი 2022 ღრმა წყალი ჩარლი დე ლაილი2023 „ის ამ გზით წავიდა“ ბობი ფოლსიასევე  ასევე აღმასრულებელი პროდიუსერი „პრისილა“ ელვის პრესლი „სოლტბერნი“ ფელიქს ქეტონი „საყვარელი აღმოსავლეთი“ იან რეინოლდსი 2024 „ოჰ, კანადა“ ახალგაზრდა ლეონარდ ფაიფი „სწრაფ ცხენებზე“ იულიუს უოკერი ასევე აღმასრულებელი პროდიუსერი 2025 ფრანკენშტეინი ფრანკენშტეინის არსება 2026 „ქარიშხლიანი უღელტეხილი“  ჰიტკლიფი პოსტპროდაქშენი „ძაღლების ვარსკვლავები“ჰიგიპოსტპროდაქშენი
ტელევიზია
 წელი სახელწოდება როლი შენიშვნები 2019–დღემდე„ეიფორია“ ნეით ჯეიკობსი მთავარი როლი 2020 Acting for a Causeმისტერ დარსიეპიზოდი „სიამაყე და ცრურწმენიდან“ 2024 Saturday Night Live თავად (მასპინძელი) ეპიზოდი: ჯეიკობ ელორდი 2025 „ვიწრო გზა შორეული ჩრდილოეთისკენ“ დორიგო ევანსი  მინისერიალი, მთავარი როლი

სქოლიო

კატეგორია:მამაკაცი მსახიობები
კატეგორია:ავსტრალიელი მსახიობები
კატეგორია:მსახიობები
კატეგორია:მსახიობები ანბანის მიხედვით